S-789/2018

Mál þetta, sem dómtekið var 15. maí sl., er höfðað með ákæru, útgefinni af lögreglustjóranum á höfuðborgarsvæðinu 20. nóvember 2018, á hendur A-x-x L-x-x, kt. 000000-0000, [...], Reykjavík, fyrir eftirtalin umferðarlagabrot í Reykjavík á árinu 2018 með því að hafa:

I.

Að kvöldi laugardagsins 10. febrúar ekið bifreiðinni [...] án gildra ökuréttinda og undir áhrifum áfengis (vínandamagn í blóði mældist 2,67 ‰) um Sæbraut við Holtagarða og síðan um Skeiðavog og Gnoðarvog þar sem aksturinn var stöðvaður við hús númer 26.

II.

Aðfaranótt sunnudagsins 18. mars ekið sömu bifreið án gildra ökuréttinda og undir áhrifum áfengis (vínandamagn í blóði mældist 1,92 ‰) um Hverfisgötu, uns aksturinn var stöðvaður á móts við hús númer 83.

III.

Aðfaranótt fimmtudagsins 29. mars ekið sömu bifreið án gildra ökuréttinda og undir áhrifum áfengis (vínandamagn í blóði mældist 2,58 ‰) austur Vesturlandsveg, uns aksturinn var stöðvaður skömmu síðar á Vesturlandsvegi á móts við Korputorg.

IV.

Aðfaranótt þriðjudagsins 10. apríl ekið sömu bifreið án gildra ökuréttinda og undir áhrifum áfengis (vínandamagn í blóði mældist 0,55 ‰) norður Barónsstíg og síðan Skúlagötu, uns aksturinn var stöðvaður skömmu síðar við Aktu Taktu.

V.

Aðfaranótt laugardagsins 12. maí ekið sömu bifreið án gildra ökuréttinda og undir áhrifum áfengis (vínandamagn í blóði mældist 0,94 ‰) austur Brautarholtsveg, uns aksturinn var stöðvaður skömmu síðar.

VI.

Að kvöldi miðvikudagsins 6. júní ekið sömu bifreið án gildra ökuréttinda og undir áhrifum áfengis (vínandamagn í blóði mældist 0,76 ‰) norður Vesturlandsveg að Grundarhverfi, uns aksturinn var stöðvaður á bifreiðaplani Olís í Grundarhverfi.

VII.

Aðfaranótt laugardagsins 4. ágúst ekið bifreiðinni [...] án gildra ökuréttinda og undir áhrifum áfengis (vínandamagn í blóði mældist 2,51 ‰) suður Austurberg, uns aksturinn var stöðvaður skömmu síðar.

VIII.

Að kvöldi föstudagsins 10. ágúst ekið sömu bifreið án gildra ökuréttinda og undir áhrifum áfengis (vínandamagn í blóði mældist 1,67 ‰) suður Suðurfell, uns aksturinn var stöðvaður skömmu síðar á bifreiðstæði verslunarinnar Select við Suðurfell.

IX.

Aðfaranótt sunnudagsins 23. september ekið bifreiðinni [...] án gildra ökuréttinda og undir áhrifum áfengis (vínandamagn í blóði mældist 2,61 ‰) um Bergstaðastræti, uns aksturinn stöðvaðist er hann ók aftan á bifreiðina [...] sem var kyrrstæð í bifreiðastæði við Kaffibarinn.

X.

Laugardaginn 20. október ekið bifreiðinni [...] án gildra ökuréttinda úr bifreiðastæði við Laugardalsvöll, uns aksturinn var stöðvaður skömmu síðar.

Teljast brot í öllum liðum varða við 1. mgr. 48. gr., og brot í liðum I., II., III., VII., VIII., og IX., auk þess við 1., sbr. 3. mgr. 45. gr., en brot í liðum IV., V., og VI., auk þess við 1., sbr. 2. mgr. 45. gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 14. nóvember 2018, hefur ákærði ekki gerst sekur um refsiverða háttsemi áður. Ákærði er í máli þessu sakfelldur fyrir margítrekuð umferðarlagabrot, nánar tiltekið fyrir að hafa ekið í tíu skipti án gildra ökuréttinda, þar af níu sinnum einnig undir áhrifum áfengis. Með hliðsjón af framangreindu og sakarefni þessa máls, sem og margítrekaðri háttsemi ákærða, sbr. fyrrgreinda ákæruliði, þykir refsing hans hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fimm ár frá birtingu dóms þessa að telja. Þá greiði ákærði jafnframt 270.921 krónu í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x L-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm ár frá birtingu dóms þessa að telja.

Ákærði greiði 270.921 krónu í sakarkostnað.

Þ-kvk-nf L-kvk-nf